עונת 2025/2026 בליגת האלופות לנוער

**ליגת האלופות לנוער לעונת 2025/2026** היא העונה ה-12 של ליגת האלופות לנוער, טורניר כדורגל לקבוצות נוער אירופיות המאורגן על ידי אופ"א.

האלופה המכהנת ערב הטורניר הייתה ברצלונה , שניצחה בגמר המהדורה הקודמת את טרבזונספור בתוצאה 1–4. עם זאת, הקבוצה איבדה את תוארה כבר בשלב 32 האחרונות בהדחה סנסציונית מול מכבי חיפה. השתיים נפרדו בתיקו 2–2 בתום הזמן החוקי, והמשחק הוכרע בדו-קרב פנדלים שהסתיים בתוצאה 1–3 לטובת הקבוצה מהכרמל.

## קבוצות משתתפות
בסך הכל 86 קבוצות מ-50 מתוך 55 החברות באופ"א השתתפו בטורניר. הן חולקו לשני מסלולים.
* **מסלול ליגת האלופות:** קבוצות הנוער של 36 המועדונים שהעפילו לשלב הליגה של ליגת האלופות לעונת 2025/2026 משתתפות במסלול ליגת האלופות. אם היה נוצר מקום פנוי (קבוצות נוער שלא נרשמו), הוא היה מתמלא על ידי קבוצה שנקבעת על ידי אופ"א.
* **מסלול אלופות מקומיות:** אלופות ליגות הנוער המקומיות של כלל התאחדויות אופ"א משתתפות במסלול זה, למעט 5 קבוצות. מועדונים מ-30 ההתאחדויות הבכירות על פי דירוג הליגות של אופ"א לשנת 2025 העפילו ישירות לסיבוב השני, בעוד 20 הקבוצות הנותרות החלו את דרכן בסיבוב הראשון. אם אלופת הנוער המקומית העפילה למסלול ליגת האלופות, את מקומה תפסה סגנית האלופה המקומית; אם גם סגנית האלופה העפילה למסלול ליגת האלופות, המקום הפנוי לא מולא.

; מקרא הערות:
* מ **מחזיקת התואר:** זכתה בעונה הקודמת.
* ס **סגנית:** סגנית אלופת הנוער המקומית. משחקת במסלול האלופות המקומיות משום שאלופת הנוער המקומית העפילה למסלול ליגת האלופות.
* א **אלופה מקומית:** קבוצות המשחקות במסלול ליגת האלופות שזכו גם באליפות הנוער המקומית במדינתן.
* פ **פלייאוף:** קבוצות המשחקות במסלול ליגת האלופות לאחר שהקבוצה הבוגרת שלהן העפילה לשלב הליגה של ליגת האלופות דרך משחקי הפלייאוף.
* 1 **רוסיה:** ב-28 בפברואר 2022, מועדוני כדורגל רוסיים ונבחרות לאומיות הושעו מתחרויות פיפ"א ואופ"א עקב מלחמת אוקראינה–רוסיה. הדירוג משקף את ההשעיה המתמשכת של רוסיה מתחרויות אופ"א.

## פורמט
כל התמודדות שוחקה בשיטת בית וחוץ. הקבוצה שהבקיעה יותר שערים בסיכום שני המשחקים העפילה לסיבוב הבא. במקרה של שוויון בתוצאה המצטברת, ומכיוון שחוק שערי החוץ בוטל, ההכרעה הושגה באמצעות דו-קרב פנדלים ללא הארכה.

## מסלול ליגת האלופות
במסלול ליגת האלופות, 36 הקבוצות משחקות שישה משחקים (שלושה משחקי בית ושלושה משחקי חוץ) בהתאם ללוח הזמנים של ששת המחזורים הראשונים של שלב הליגה של עונת 2025/2026 בליגת האלופות. 22 הקבוצות שסיימו במקומות הראשונים העפילו לשלב הנוקאאוט.

## מסלול אלופות מקומיות
במסלול זה השתתפו 50 קבוצות שהתחרו בשלושה סיבובי נוקאאוט בשיטת בית-חוץ. 20 הקבוצות מההתאחדויות המדורגות נמוך יותר התחילו בסיבוב הראשון, ו-30 הקבוצות הנותרות הצטרפו בסיבוב השני. 10 המנצחות בסיבוב השלישי העפילו לשלב הנוקאאוט, שם הצטרפו אליהן 22 הקבוצות שדורגו במקומות הגבוהים ביותר במסלול המקביל של ליגת האלופות.

### סיבוב ראשון
בסיבוב זה השתתפו 20 קבוצות. המשחקים נערכו במהלך ספטמבר ואוקטובר 2025.

### סיבוב שני
בסיבוב זה השתתפו 40 קבוצות (30 המעפילות האוטומטיות + 10 המנצחות מהסיבוב הראשון). ההגרלה נערכה ב-1 בספטמבר 2025. המשחקים נערכו במהלך אוקטובר ונובמבר 2025. 20 המנצחות העפילו לסיבוב השלישי.

#### סיכום
המשחקים הראשונים נערכו ב-21, 22 ו-23 באוקטובר וב-1 בנובמבר, ומשחקי הגומלין ב-4 ו-5 בנובמבר 2025.

המנצחות במפגשים הכפולים העפילו לסיבוב השלישי.

### סיבוב שלישי
בסיבוב זה התחרו 20 המנצחות של הסיבוב השני. 10 המנצחות בסיכום שני המשחקים העפילו לשלב 32 האחרונות. המשחקים נערכו בסוף נובמבר ודצמבר 2025.

## שלבי הנוקאאוט
משלב 32 האחרונות ואילך, התחרות מתקיימת בשיטת נוקאאוט במשחק אחד. 22 הקבוצות ממסלול ליגת האלופות ו-10 הקבוצות ממסלול האלופות המקומיות יוגרלו לשחק זו מול זו.

## הערות שוליים

קטגוריה:עונות בתחרויות כדורגל